Vláda Slovenskej republiky

v súlade s § 102 ods. 1 písm. c) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon o vysokých školách“) na základe návrhu Ministerstva školstva Slovenskej republiky (ďalej len „ministerstvo školstva“) a žiadosti nižšie uvedenej právnickej osoby z 28. septembra 2005 uznesením č.    z júna 2006 
  
udeľuje

štátny súhlas

právnickej osobe Vzdelanie, s. r. o. so sídlom v Košiciach, ul. Kukučínova 17,
	štatutárny orgán - konateľ: prof. Ing. Marián Mesároš, CSc.,
	právna forma právnickej osoby: spoločnosť s ručením obmedzeným,
	registrácia: Obchodný register – Okresný súd Košice I – Oddiel: Sro – Vložka číslo: 16863/V – Deň zápisu: 26. 7. 2005 - IČO 36 595 896,
ktorá je týmto oprávnená pôsobiť ako súkromná vysoká škola s názvom

Vysoká škola bezpečnostného manažérstva v Košiciach

Sídlo súkromnej vysokej školy: Košice.
Začlenenie súkromnej vysokej školy podľa § 2 ods. 15 
zákona o vysokých školách: Neuniverzitná vysoká škola. 
Právna forma súkromnej vysokej školy: Vzdelanie, s. r. o. (spoločnosť s ručením obmedzeným). 
	Tento štátny súhlas sa udeľuje, lebo vyššie uvedená právnická osoba spĺňa podmienky určené zákonom o vysokých školách. Práva a povinnosti týkajúce sa tohto štátneho súhlasu a  činnosti tejto súkromnej vysokej školy upravuje zákon o vysokých školách. V prípade konania v rozpore so zákonom o vysokých školách a príslušnými všeobecne záväznými právnymi predpismi vláda Slovenskej republiky môže na návrh ministerstva školstva za podmienok ustanovených v § 105 ods. 3 až 7 zákona o vysokých školách tejto súkromnej vysokej škole (príslušnej právnickej osobe) tento štátny súhlas odňať.  
	Tento štátny súhlas nadobúda účinnosť dňa  júna 2006. 

Mikuláš Dzurinda
predseda vlády Slovenskej republiky